Ĉerizplukado (argumentado)

En retoriko aŭ en ajna formo de argumentado, ĉerizplukado aŭ bekado estas procezo de selektema prezentado de faktoj aŭ datumoj, kiuj kredigas iun opinion dum silente preterpasas la kazojn, kiuj kontraŭdiras ĝin. Tiu misgvida procezo, ne nepre intencita, estas tipa konfirmbiaso.

La esprimo estas bazita sur analogio kun plukado de fruktoj kiel ĉerizoj: la plukisto elektas la plej maturajn kaj plej sanajn fruktojn, tiel ke observanto kiu vidas nur la elektitajn fruktojn malĝuste konkludas ke la plej multaj, aŭ ĉiuj el la fruktoj estas maturaj kaj sanaj.

Bekado troviĝas en multaj logikaj eraroj. Ekzemple, la misrezono bazita sur anekdota pruvo implikas preteratenti grandajn kvantojn da datenoj por pripensi nur kelkajn konatajn informojn, dum la falsa dilemo akceptas nur du opciojn kiam aliaj estas haveblaj.

 Referencoj 

Kategorio:Paralogismoj